**LISA 23.**

**Kodukoha ajalugu ja kultuur**

1. **Üldised alused**

Koduloo vahendusel tutvub õpilane oma lähima elukeskkonnaga ning ealiselt mõistetavate maailma tähtsaimate sotsiaalsete ja kultuuriliste nähtustega. Kodulugu on integreerivaks aineks kujundamaks kõlbelisi ja esteetilisi väärtushinnanguid ning tervislikku eluviisi.

Kodulugu integreerib endasse mitmeid teemasid loodusõpetusest, samuti on ta sissejuhatuseks 5. klassis algavale ajaloole ning hilisemale geograafiale. Suure osa õppesisust hõlmab praktiline töö ja õppekäigud.

1. **Õppe-eesmärgid**

Koduloo õpetus taotleb, et õpilane:

• tunneb ja väärtustab oma kodukoha ajalugu ja kultuuriväärtusi;

• tunneb kohalikke looduslikke vaatamisväärsusi, matkaradu;

• teab olulisemaid kohalikke majandus- ja tööstusobjekte;

• tunneb kohalikku murret

• tunneb kohalikku päritolu vanasõnu, kõnekäände, rahvalaule, muistendeid ja legende

• väärtustab oma kodukohta ja selle eripära: keelt, kombestikku, omakultuuri;

• teab kohaliku päritoluga kirjanikke, kunstnikke, muusikuid ja nende loomingut,

• väärtustab oma kodupaika ja selle tundmist;

• tunneb huvi oma paikkonna kultuuri ja sealt pärit kirjanike loomingu vastu;

• tunneb kohalikke kultuuritraditsioone (käsitöö, rahvarõivad; külakultuur, laulu-

ja tantsupeod);

• oskab hankida koduloolist teavet eri allikatest (sh turismiinfo), seda korrastada;

• oskab tutvustada kodulinna/kodukoha vaatamisväärsusi klassi/kooli külalistele

1. **Õppeaine kirjeldus**

Koduloo õppe-ja kasvatustegevused on seotud kodu, kodukoha inimeste, ajaloo, looduse tundma õppimisega. Õppetegevused on mitmekülgsed, muutudes lihtsamast keerulisemaks. Olulisel kohal on ümbritseva elu tajumine erinevate meeltega, vaatlus, arutlus, mõõtmine, arvutamine, õpilaste iseseisev ja ühistegevus.

**4. Koduloo õpetamise põhimõtted põhikoolis on:**

1) elulähedus: näited, ülesanded seostatakse igapäevaeluga (kool, kodu, loodus, kultuur);

2) aktiivõpe

3) ühesõpe: tundides kui ka kodutööde puhul on eelistatud koostöös õppimise meetodid;

4) lõimitus: õpiülesannetes (nt referaatides, esitlustes) kasutatakse teiste õppeainete teemasid;

**5. Õppetegevust kavandades ja korraldades**

1) lähtutakse õppekava alusväärtustest, üldpädevustest, õppeaine eesmärkidest,

õppesisust ja oodatavatest õpitulemustest ning toetatakse lõimingut teiste õppeainete

ja läbivate teemadega;

2) taotletakse, et õpilase õpikoormus on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;

3) võimaldatakse õppida üksi ning üheskoos teistega (iseseisvad, paaris- ja rühmatööd), et toetada õpilaste kujunemist aktiivseteks ning iseseisvateks õppijateks;

4) laiendatakse õpikeskkonda: kodukoha sotsiaalne, tehis- ja looduskeskkond;

5) kasutatakse erinevaid õppemeetodeid, sh aktiivõpet: rollimängud, arutelud, väitlused, probleemülesannete lahendamine, projektõpe, õpimapi ja uurimistöö koostamine;

6) õpilased võivad projektide teemad ise valida õpetajate, lapsevanemate, kohalike ettevõtjate, omavalitsuse soovitusel;

**6. Füüsiline õpikeskkond**

Kool võimaldab õuesõpet ning õppekäikude korraldamist. Kool võimaldab osaleda koduloo- ja keskkonnaharidusprojektides.

**7. Hindamine**

Hindamise eesmärk on eelkõige toetada õpilase arengut ja õpimotivatsiooni. Õpitulemusi hinnates lähtutakse põhikooli riikliku õppekava üldosa ning teiste hindamist reguleerivate õigusaktide käsitlusest. Hinnatakse teadmiste ja oskuste vastavust ainekavas taotletavatele õpitulemustele: teadmist ja arusaamist (äratundmine, nimetamine, näidete toomine, iseloomustamine, sõnastamine ja kirjeldamine), rakendamise ja analüüsi oskusi (eristamine, rühmitamine, seostamine, järelduste tegemine, valimine, otsuste tegemine, koostamine,

vormistamine ning esitlemine). Hinnatakse õpilase teadmisi ja oskusi suuliste vastuste, kirjalike ja/või praktiliste tööde ning praktiliste tegevuste alusel, arvestades õpilase individuaalseid iseärasusi ja mõtlemistasandite arengut. Õpitulemusi hinnatakse sõnaliste hinnangute ja numbriliste hinnetega.

**5.klass**

**1. Õpitulemused**

Õppeaine raames valmib õpilastel rühmatööna või individuaalselt õpimapp.

Õpilane:

1) hindab väärtusi, nagu vabadus, inimväärikus, võrdõiguslikkus, ausus, hoolivus,

sallivus, vastutustunne, õiglus ja isamaalisus ning lugupidamine enda ja teiste

inimeste, keskkonna vastu;

2) tunneb Antsla valla sümboleid, teab üldandmeid;

3) tunneb üldiselt Antsla valla ajalugu, on huvitatud ja iseseisvalt võimeline tegema väikest uurimustööd, koostama ettekannet;

4) teab Antsla valla külasid;

5) tunneb Antsla valla kuulsamaid ehitisi ( Urvaste kirik) ja paiku (linnamägi, Uhtjärv, Ess-soo, Tamme-Lauri tamm, Mäe Lehtsoo tamm, Siiriuse kask, Punde puntrakuusk, rändrahnud, Uue-Antsla liivakivi paljandid);

6) oskab nimetada Antsla vallast pärit kirjandus- ja kultuuritegelasi;

7) omab teadmisi Antsla valla hariduselu ajaloost ja arengust;

8) omab teadmisi Antsla valla muuseumide ja raamatukogude kohta;

9) teab Antsla valla traditsioonilisi üritusi;

10) oskab üldjoontes tutvustada oma koduvalda külalistele;

11) on teadlik sportimise ja puhkamise võimalustest Antsla vallas;

12) oskab väljendada oma mõtteid ja nägemust, mis võiks olla paremini Antsla valla elukorralduses.

**2. Õppesisu**

**Urvaste vald, üldandmed, sümbolid**

**Murdekeel, rahvaluule, kirjandus.** Urvaste legendid ja muistendid, vanasõnad, mõistatused; rahvalaulud ja rahvajutud; laulu- ja tantsumängud.

**Kohalikku päritolu kirjanikud,** - Marie Heiberg, Väino Lindsaar, Edgar Valter, Contra, nende kodukohaga seotud või sellest inspireeritud teosed. Teoste lugemine ja analüüs. Õppekäigud kirjanike sünnikohtadesse, nende elu ja loomingut esitlevatesse paikadesse.

**Urvaste valla ajalugu**. Vanimad asula- ja linnusekohad; kultusepaigad; tähtsamad arheoloogilised leiukohad.

Olulisemad ajaloosündmused seostatuna Eesti ajalooga. Tähtsamad ajaloomälestised ja

oluliste ajaloosündmustega seotud paigad.

Paikkonna taluelu minevikus: ehitised, majariistad, rõivastus, toidud, tähtsamad tööriistad.. Tähtsamad tööd: põllutööd, jaht, kalapüük. Käsitöö liigid ja -vahendid. Taimedega värvimine. Vanaaegsed mänguasjad, nende valmistamine. Töö- ja

pidurõivad, sh rahvarõivad. Rahvalikud pühad. Tähtsamad kirikupühad.

Õppekäigud koduloo- või ajaloomuuseumi.

Enda ja oma perekonna lugu kohaliku ajaloo taustal.

Külad, Ajaloolised keskused: kultuuriväärtusega ehitised, arhitektuur, mälestusmärgid. Nüüdisarhitektuur. Kultuuriasutused (muuseumid, kirikud, kalmistud, teatrid, spordirajatised, lauluväljak) ja nimekad kultuuritegelased. Traditsioonilised kultuuriüritused (nt laulu-ja tantsupeod, kontserdid, näitused, vabaõhuetendused).

**Antsla valla kultuurilugu** vaatamisväärsused (nt mõisad, muuseumid, mälestusmärgid, kirikud, kalmistud, ohvrikivid, hiied). Kohalikud kultuuriasutused, kultuuri- ja haridustegelased; koduloouurijad. Traditsioonilised kultuuriüritused: laulupäevad, tantsupeod, näitused, vabaõhuetendused ja -kontserdid vms. Kohaliku käsitöö liigid, tuntud meistrid ja ettevõtted. Raamatukogud. Olulisemad tootmisharud ja ettevõtted. Turismitalud ja loodusrajad. Pokumaa.

**Antsla valla loodus**- tähtsamad pinnavormid ja loodusvarad. Tuntumad jõed ja järved.

Kohalikud metsad ja sood, nende taimestik ja loomastik, nende liigirikkus. Tuntumad looduslikud

Vaatamisväärsused. Matkarajad. ( Uhtjärv, Ess-soo, Tamme-Lauri tamm, Mäe Lehtsoo tamm, Siiriuse kask, Punde puntrakuusk, Uue-Antsla liivapaljandid, Urvaste mõisapark, Urvaste kalmistu)

Projekt- giidina Urvastes

Üldpädevuste kujundamine ja lõiming teiste valdkonnapädevuste ning ainevaldkondadega valikaines on kirjeldatud Kuldre Kooli õppekava peatüki „Sotsiaalained“ juures

**3. Õppetegevus**

Lugemine- kohalike kirjanduse- ja kultuuritegelaste looming, elulugudega tutvumine, muistendid, legendid

Kirjutamine- kokkvõtted, uurimistööd, omalooming

Töölehtede täitmine

Muuseumide ja kultuuriasutuste külastamine.

Matkad looduslike vaatamisväärsuste juurde.

**4. Hindamine**

Hindamise eesmärk on eelkõige toetada õpilase arengut ja õpimotivatsiooni. Õpitulemusi hinnates lähtutakse põhikooli riikliku õppekava üldosa ning teiste hindamist reguleerivate õigusaktide käsitlusest. Hinnatakse teadmiste ja oskuste vastavust ainekavas taotletavatele õpitulemustele: teadmist ja arusaamist (äratundmine, nimetamine, näidete toomine, iseloomustamine, sõnastamine ja kirjeldamine), rakendamise ja analüüsi oskusi (eristamine, rühmitamine, seostamine, järelduste tegemine, valimine, otsuste tegemine, koostamine,

vormistamine ning esitlemine). Hinnatakse õpilase teadmisi ja oskusi suuliste vastuste, kirjalike ja/või praktiliste tööde ning praktiliste tegevuste alusel, arvestades õpilase individuaalseid iseärasusi ja mõtlemistasandite arengut. Õpitulemusi hinnatakse sõnaliste hinnangute ja numbriliste hinnetega.

**5. Õppekirjandus**

Töölehed, õpimapi koostamine

### M. Hirvlaane, H. Aia, A. Silm jt. Aoluulidse Võromaa kirändüsnimistü. /Koostaja T. Lõbu. 2002. (bibliograafiline andmebaas Võru Instituudi kodulehel Võrumaa kihelkondade ja Võru linna ajaloo, looduse, haridus- ja seltsielu, mälestusmärkide ning tuntud inimeste kohta)

## ***K. Eichenbaum, M. Faster, E. Saar, A. Silm, L. Org jt. Võromaa kodolugu. /Koostaja N. Reimann. 2004. (ajaloolise Võrumaa loodust ja ajalugu ning põhjalikumalt kunagist kaheksat kihelkonda tutvustav kodulooraamat)***

* K. Koreinik. Võromaa vanno ja vahtsit elopildikeisi. 2001. (õppefilm, kus tutvustatakse vanu kroonikakaadreid esimese vabariigi ajast nõukogude aja lõpuni)
* V. Valper ”Mõtsast löütü kerik” 2010